कवि श्रीप्रकाश शुक्ल ने कहा कि लोक कथाएं कल्पनाशीलता का प्रतीक हैं। ये सामाजिक, सांस्कृतिक एकता को उजागर करती हैं। डॉ. रामाज्ञा राय ने कहा कि आज दलित और स्त्री विमर्श साहित्य के केन्द्र में है किन्तु ब्रिटिश काल से प्रचलित नटवा दयाल और बहुरा गोड़िन की लोकगाथा से इसे समझा जा सकता है। प्रो. अवधेश प्रधान ने कहा कि लोक कलाओं, लोकज्ञान और लोकविद्याओं के महत्व को समझे बिना भारत का अभ्युदय नहीं हो सकता। चीन ने क्रान्ति के बाद लोक विद्याओं और लोक कलाओं की सामर्थ्य का विकास कर उन्नति की थी।